විවිධ පුද්ගලයන්ගෙන් සොරාගන්නා ලද භාණ්ඩ අදාළ ජාවාරම්කරුට උගසට තබා හා අඩු මුදලට අලෙවි කරමින් ජාවාරම්කරුගෙන් හෙරොයින් මිලදී ගැනීමට මහනුවර ප්‍රදේශයේ පුද්ගලයන් රැසක් පසුගිය වකවානුව තුළ ක්‍රියා කැර ඇති බවට තොරතුරු පොලිසිය අනාවරණය කැරගෙන ඇත.ප්‍රධාන සැකකරුට අමතරව තවත් සැකකරුවන් සිවුදෙනකුද මෙහිදී හෙරොයින් පැකට් 04ක් සමඟ පොලිස් අත්අඩංගුවට ගැනිණි.මහනුවර කොට්ඨාස භාර ජ්‍යෙෂ්ඨ පොලිස් අධිකාරී කිත්සිරි ගනේගම මහතාගේ උපදෙස් මත මහනුවර කොට්ඨාස දූෂණ මර්ධන ඒකකයේ ස්ථානාධිපති පොලිස් පරීක්‍ෂක ප්‍රදීප් කෝට්ටගේ මහතා ඇතුළු නිලධාරීහු පිරිසක් මෙහි වැඩිදුර පරීක්‍ෂණ පවත්වති.විවිධ ප්‍රදේශවල පුද්ගලයන්ගේ රියදුරු බලපත්‍ර මෙහි තිබූ බව පවසන පොලිසිය සොයා ගැනුණු ජංගම දුරකථන ද ඉතා වටිනා දුරකථන බැව් පවසයි..